PUHJA LASTEAIA HOOLEKOGU KOOSOLEKU PROTOKOLL NR 2

2019/2020 õ/a

19. november 2019

Algus: 17.30

Lõpp: 19.00

**Koosoolekut juhatas:** Leelo Suidt (direktor)

**Koosolekut protokollis:** Maris Toomessalu (hoolekogu liige)

**Koosolekul osalesid:** Leelo Suidt, Kersti Palm, Kerli Kirriland-Ilp, Kristina Ermel, Triinu Vihmann, Külli Muutra (õpetajate esindaja), Maris Toomessalu.

**Koosolekult puudus:** Milvi Sepp, Liis Saadjärv

PÄEVAKORD

1. Puhja LA Sisehindamise aruande tutvustamine
2. Jooksvad küsimused
3. **Puhja LA Sisehindamise aruande tutvustamine**

Lasteaia direktor andis ülevaate sisehindamise aruandest ning vastas küsimustele. Hoolekogu tegi omalt poolt mõned ettepanekud aruande täiendamiseks:

* Korrigeerida aruande grammatilist poolt;
* Lähtuda aruandes andmete väljatoomisel samast perioodist/kuupäevast;
* Parandada mõningad faktilised ebatäpsused;
* Täiendada andmetega, mis puudutavad personali kaadrivoolavust;
* Aruandes väljatoodud uute laste vanemate koosolekule on seni kutsutud vaid need lapsevanemad, kelle laps alustab oma lasteaiateed sügisel. Hoolekogu ettepanek on kutsuda koosolekule/infopäevale ka need vanemad, kelle laps tuleb lasteaeda poole õppeaasta pealt (kui on olemas info selliste laste kohta);

**Otsustati, et peale dokumendi täiendamist hoolekogu kinnitab selle.**

1. **Jooksvad küsimused**
2. Direktor edastas info, et kuna ajavahemikus 27.-31.12.2019 ei ole lasteaeda tulemas ühtegi last, siis oleks tema ettepanek lasteaed nendeks kuupäevadeks sulgeda.

**Hoolekogu nõustus ettepanekuga.**

1. Hoolekogu uuris, kas on teada nende koolituste kuupäevad, kus osaleksid kõik lasteaia õpetajad/abiõpetajad. Direktoril veel täpseid kuupäevi nende koolituste kohta anda ei olnud. Kui kuupäevad on paigas, siis see info koheselt ka edastatakse.
2. Direktor küsis hoolekogu seisukohta asjas, kus lapsevanem soovib kasutada bussiringi teenust oma 2,5 aastasele lapsele. Kuna laps on tulemas lasteaeda esmakordselt alles uuel aastal ja pole veel lasteaiaga harjunud, siis hoolekogu leidis, et nii väikesele lapsele ei tohiks korraga mitu erinevat muudatust ellu tulla.

**Hoolekogu ei andnud nõusolekut bussiringi kasutamiseks.**

1. Hoolekogu esimees esitas hoolekogu töökava 2019/2020. õppeaastaks. Hoolekogu võttis info teadmiseks (töökava lisatud protokollile juurde).
2. Hoolekogus tehti ettepanek anda rohkem personaalset tagasisidet lapse kohta ELIIS-is. Täpsustusena leiti, et taoline personaalne tagasiside peaks siiski kaasnema erilisemate juhtumite/sündmuste korral (nii positiivsete kui ka negatiivsete). Lisaks peaks ka lapsevanem leidma vähemalt korra nädalas aega, et õpetajaga personaalselt suhelda ja uurida, kuidas lapsel läinud on. Rohkem tagasisidet peaks andma lapse lasteaiaga harjutamise perioodil.

(allkirjastatud digitaalselt)

Leelo Suidt

Koosoleku juhataja

(allkirjastatud digitaalselt)

Kersti Palm

Hoolekogu esimees

(allkirjastatud digitaalselt)

Maris Toomessalu

Koosoleku protokollija